**KIDATO CHA NNE**

Cheti cha Kuhitimu Elimu ya Sekondari- Kenya (KCSE)

**KISWAHILI**

**Karatasi ya 3**

**FASIHI**

**MWONGOZO WA KUSAHIHISHA**

**SEHEMU YA A. SWALI LA LAZIMA**

**TUMBO LISILOSHIBA na hadithi nyingine (wahariri: A. Chokocho na D. Kayanda)**

1. Kwa kurejelea hadithi zozote tano katika diwani ya, ‘Tumbo lisiloshiba na hadithi nyingine.’ Jadili maudhui ya nafasi ya wazazi katika malezi. (alama 20)

**MAJIBU**

Tulipokutana Tena

* wazazi wa Bogoa - ni walezi wema ingawa ni maskini hawataki Bogoa alelewe na wazazi wengine.
* Bi. Sinai anamfanya Bogoa mtumwa.
* Bi. Sinai anamnyima Bogoa uhuru wa kucheza na watoto wengine.
* Babake Bogoa anamtisha Bogoa kwa mkwaju.
* Mamake Bogoa alimpenda Bogoa - anamtayarisha asubuhi kabla ya kuondoka.

Mapenzi ya kifaurongo

* wazazi wa Penina Bw & Bi Kitime wamewajibika katika kumlea Penina. Wanampa fedha za kutosha kila wiki
* licha ya kuwa maskini wazazi wa Dennis wanajizatiti sana kumpeleka hadi chuo kikuu
* wazazi wa Denis wajitaabisha ili kumtunza.
* wazazi wa Penina wanalipa kodi yake.

Shogake Dada ana ndevu

* wanawapeleka wanao shuleni. k.m Wazaziwe Safia wanampa nafasi ya kusoma.
* Wazazi hawa pia wana mapuuza. Wanamwamini mwanao kupita kiasi.
* Wazazi wake Sara wanampa kazi nyumbani k.m kufagia.
* Mamake Sara anamjulia hali anapoona mabadiliko.
* Habiba Chechei hawajamlea mtoto wao Mkandi vizuri.

Mame Bakari

* babake Sara ni mkali sana, Sara anapobakwa anaogopa kumwambia kuwa ana ujauzito
* baadaye anabadilika wa kuwa mpole, anamfariji
* mamake Sara ni dhaifu, hawezi kumsaidia Sara.
* wazazi wake wanalipa gharama zote za ujauzito wake.
* wazazi wake wanafika hospitalini kumjulia hali.

Mtihani wa maisha

* wazazi wa Samueli wanajinyima ili kuwasomesha watoto wao
* Babake Samueli aliuza ng’ombe wengi ili kumsomesha Samueli
* mamake Samueli anatumiwa kuonyesha mapenzi ya mzazi ni ya kudumu
* babake Samueli anatumiwa kuonyesha kukata tamaa / kutamauka

***Kadiria mengine yoyote***

**SEHEMU B.TAMTHILIA: Puline Kea**

**2. “**Tusiwaruhusu watu wachache waliojazwa kasumba…. kuturejesha …. hatuwezi kukubali kutawaliwa kidhalimu tena.”

a. Eleza muktadha wa dondoo hili. (alama4)

b. Kwa kumrejelea mzungumzaji wa maneno haya, bainisha unafiki katika kauli hii. (alama 16)

**JIBU**

a) i. Haya ni maneno ya sauti ya Majoka iliyorekodiwa katika redio.

ii. Anawahutubia Wanasagamoyo

iii. Anayasema maneno haya akiwa ikuluni.

iv. Sauti hii imechezwa ili kuwafahamisha raia aliyoyasema Majoka kuhusu kuisherehekea miaka sitini ya Uhuru –Majoka alikuwa ametangaza kipindi cha mwezi mzima wa kusherehekea uhuru. (alama 4)

b) Unafiki katika kauli hii

Majoka anasema kuwa hawatakubali kutawaliwa kidhalimu ilhali ndiye anayetawalia kidhalimu.

i. **Kufunga soko** : Anafunga soko la chapakazi hivyo kuwahini wafanyakazi kama vile Ashua riziki ya kila siku.

**ii. Wahuni** : Ana kundi la wahuni liitwalo chatu analotumia kuwaua raia kwa mfano mkuu wa polisi anapokataa kumtii kuwapiga risasi anamtisha kwamba angevunjwavunjwa na chatu siku hiyo.

**iii. Mapenzi** : Anamtaka Ashua akubali kufanya mapenzi naye ndipo amsaidie lakini Ashua anakataa.

**iv. Kukata miti** : Amefungulia biashara ya ukataji miti hivyo kuitishia ukame jimboni.

v. **Kuwaua raia** : Utawala wake unaeneza vijikaratasi vinavyowataka baadhi ya raia kuhama jimbo la sagamoyo kwa madai kwamba si kwao.

**vi. Vijikaratasi** : Utawala wake unaeneza vijikaratasi vinavyowataka baadhi ya raia kuhama jimbo la sagamoyo kwa madai kwamba si kwao.

**vii. Kupandisha bei ya chakula** : Anapandisha bei ya chakula katika Kioski chake baada ya kufunga soko lililokuwa tegemeo kwa raia, hivyo kuwasababisha wafanyikazi kuanza kuandamana.

viii. **Kuwatusi raia** - Anawatusi raia wanapoususia mkutano wake na kuandamana ili kumshurutisha kufunga soko la chapakazi. Anawaita wajinga.

**ix. Kupanga mauaji ya Chopi** : Anakubaliana na wazo la Kenga la kumuua Chopi kwa sababu ya kutomuua Tunu jinsi walivyokuwa wamemuagiza.

**x. Kuharibu** mustakabali wa wanafunzi - Anafungua shule ambayo inaharibu mustakabali wa wanafunzi kwa maana hakuna mwanafunzi anayefuzu kutokana na kudungana sumu ya nyoka.(dawa za kulevya) humo shuleni.

**xi. Fidia** : Babake Tunu alifia katika kampuni yake lakini hakutaka kuwalipa fidia kwa madai kwamba hawakuwa na bima. Zisingalikuwa bidii za Bi. Hashima wasingalilipwa fidia hiyo.

xii.Kuwapiga raia **risasi** : Anamtaka mkuu wa polisi , Bwana Kingi kuwapiga raia risasi kwa sababu ya kuandamana ili kumlazimisha kufungua soko.

**xiii. Kuumizwa** kwa Tunu : Anawatumia wahuni kumvamia na kumuumiza Tunu. Wanamuumiza mfupa wa muundi inambidi kutembea kwa magongo kwa miezi mitatu

xiv. Kupandisha **kodi** : Anawaongeza walimu na wauguzi asilimia kidogo ya mshahara, na kupandisha kodi hivyo kuwafanya kuendelea kulipwa mshahara duni.

xv.Kumfunga Ashua : Anamfunga Ashua licha ya Ashua kumwarifu kwamba ana mtoto anayenyonya.

xvi. Kuifunga **runinga** - Anaifunga runinga ya Mzalendo kwa sababu ya kuangazia masaibu ya wafanyakazi moja kwa moja kutoka sokoni Chapakazi, jambo lililomuudhi Majoka.

xvii. **Mshahara** duni : Anawalipa wafanyakazi kama vile walimu na wauguzi mshahara duni, hali inayowasababisha kususia kazi na kuandamana ili kumlazimisha kuwaongeza mshahara.

(Hoja zozote16×1 = 16)

3. Eleza jinsi mbinu ya taharuki ilivyotumika kufanikisha maudhui katika tamthilia ya kigogo. (alama 20)

**JIBU**

**Mbinu ya taharuki.**

Taharuki ni hali ya kutokamilisha habari fulani ili kumuacha msomaji na **hamu** ya kutaka kujua kitakachojiri au kutaka kujua zaidi.

i. Mwandishi anatuacha katika hali ya taharuki kuhusiana na watoto wa Ashua na Sudi, hatujui kilichowatokea walipoenda kwa kina Tunu iwapo walipewa chakula au la.

ii. Baada ya Ashua kushikwa ili kumnasa Sudi kuchonga kinyago, haijulikani iwapo alikubalika kuchonga kinyago ili mkwe aachiliwe au vipi.

iii. Hatujui hatima ya Ngurumo na Ngao Junior baada ya wao kufa, hatujui iwapo walikikwa siku hiyo au nini kilichotokea baada ya Bw. Majoka na Husda kupashwa habari.

iv. Majoka alisema kuwa, ‘Inafaa Chopi aende safari (auwawe) hatujui iwapo amri hii ya kuuwawa kwake ilitekelezwa au la.

vi. Hatujui hatima ya Majoka baada ya kila mshirika wake kumuepuka na kuenda upande wa Tunu.

vii. Kule Mangweni kuna mtu 2 ambaye alikuwa amelewa chakari, mtu 1 ana sindano mkononi na kumshika mtu 2 kwa mkono wa kushoto mtu 2 anapoanguka chini na kuanza kugaragara, hatujui iwapo mtu 1 alimdunga sindano mwenzake na iwapo alikufa au hata kufa kutokana na pombe haramu.

viii. Ashua na Tunu wanapokuja mbio karakani ya uchongaji wa kuwafahamisha kuhusu mipango ya Kenya, wote wanaondoka walifika na nini walichokifanya.

ix. hatujui kama soko lilifunguliwa baada ya mapinduzi.

x. hatujui iwapo majoka alifunguliwa mashtaka.

xi. hatujui uamuzi wa husda baada ya kujua majoka hakumpenda.

xii. hatujui hatima ya kenga baada ya mapinduzi.

xiii. vituo vya runinga villivyofungwa vilifungulliwa baada ya mapinduzi?

xiv. iwapo tunu aliongoza sagamoyo hatujui.

xv. shule la majoka zilizoharibu vijana hatijui kama zilifungwa baada ya mapinduzi.

xvi. uongozi uliofuata uliendeleza dhuluma au la dhidi ya wanasagamoyo.

xvii. boza alipogundua mkewe si mwaminifu alifanya niny?

bei ya chakula katika kioski hatujui kama ilirejeshwa chini baada ya mapinduzi

(Hoja zozote -20)

**SEHEMU D. RIWAYA.**

**CHOZI LA KHERI NA *Assumpta Matei***

4. Mifano ya migogoro katika riwaya.

1. Kwa mzee Msubili kwa kuwa kulikuwa na vinywa vingi vya kulishwa.
2. Mgogoro wa mashamba baada ya mkoloni kuja na kubadillisha sera za umilikaji mashamba.
3. Ridhaa akiwa shuleni aligombana na wenzake kwa kuitwa mwizi wa kalamu.
4. Kuna mvutano wa mawazo akilini mwa Ridhaa alipokuwa katika gofu lake la nyumba iliyochomeka.
5. Mgogoro wa watu kuhusu nani aliyeshinda katika uchaguzi.
6. Mgogoro kati ya polisi na watu ambao walikuwa wanazozana baada ya uchaguzi.
7. Mwangeka anazozana na mkewe kuhusu kuenda kwake ng’ambo.
8. Kuna mgogoro wa nafsi ya Mwangeka anoposema kama hangeenda ng’ambo angewaokoa jamaa zake.
9. Tila anamkumbusha babake kuna migogoro katika tamthilia ya mashetani.
10. Bwana Tenge na mkewe wanazozana kwa sababu Tenge si mwaminifu katika ndoa.
11. Naomi na Kimbaumbau wanazozana kwa sababu Kimbaumbau anataka washiriki mapenzi.
12. Mwangemi na Mwangeka wanazozana na mama zao kwa kumchezea shere babu yao.
13. Mwangeka na Mwangemi wanaadhibiwa na babu yao kwa kumchezea shere.
14. Nyanyake Pete anazozana na watoto wake wanaotaka kumuoza Pete akiwa mdogo.
15. Mwanzoni Dick na tajiri yake wanazozana anapokataa kushiriki katika ulanguzi wa madawa ya kulevya.
16. Subira na mavyaa yake wanazozana kwa kuwa si wa kabila moja.
17. Lunga anozozana na matajiri wanaotaka kuuza mahindi yasiyositahili.
18. Billy na Sally wanazozana kuhusu nyumba yao ya kuishi.
19. Kuna mgogoro mawazoni mwa Dick alipokuwa anajiuliza kama ajiingize katika biashara haramu au la.
20. Mwangeka anataka babake aondoe majivu lakini babake hataki.

5. “ …alinionya dhidi ya kumwambia yeyote kuhusu unyama…”

1. Eleza muktadha wa dondoo hili. (alama 4)

Ni **mawazo**ya **sauna**. Aliyakumbuka akiwa **nyumbani mwa bi kangara**, alikumbuka alivyotendewa na ulimwengu na kuwa muovu, babake alikuwa na mazoea ya **kumbaka** na alipomwambia amamake, alikanywa asimwambie yeyote.

1. Fafanua sifa nne za anayehusishwa na maneno haya. (al 4)

* **Mhalifu.** Aliwatirosha dick na mwaliko. (uk153) Kijakazi Sauna alimwiba Dick na kumpeleka kwa Buda. Tajiri huyu alijifanya angempeleka shuleni lakini lengo lake lilikuwa kumwingiza katika biashara ya mihadarati.
* **Mwenye majuto.** Anajutia kitendo cha kuwatorosha akina Dick na Mwaliko. (uk154)
* **Mvumilivu.** Amafanya kazi kwingi tangu alipotoroka kutoka nyumbani kwa mzee Maya. Amaeuza pombe, maji amaefanya kazi katika machimbo ya mawe n.k. (uk156)
* **Mwenye tama.** Anasema kadri alivyopata ndivyo tama ilivyozidi kuwannda.

1. Onyesha namna ukiukaji wa haki za watoto unavyotokea katika riwaya hii. (alama12)

**Kukiukwa kwa haki za watoto**

* Chandachema anashiriki kazi za kuchuna majanichai akiwa darasa la tano. (uk106) Aliarauka na kufanya kazi alfajiri na mapema kabla ya kwenda shuleni saa kumi na mbili asubuhi.
* Wanaofanya kazi ya vibarua katika mashamba ya kuchuna majani chai hupitia madhira mengi. (uk107) Huishi katika vyumba vidogo na hupewa uhamisho bila kujali wana watoto wanaoenda shule.
* Watoto wanabaguliwa. Waliozaliwa ndoani wanapewa hadhi tofauti na waliozaliwa nje ya ndoa. Kairu anajiuliza ikiwa watoto wanaozaliwa nje na ndani ya ndoa huwa na hadhi tofauti. (uk93)
* Wasichana wanapopata mimba kabla ya ndoa wanadhalilishwa na kubaguliwa. Zohali alipitia mengi baada ya kufukuzwa shule kwa kuwa mjamzito, aliachiwa kazi zote za nyumbani. (uk99)
* Wahalifu wana haki ya kufikishwa mahakamani. (uk114) Kuwaua kabla ya kuwapeleka mahakamani ni kukiuka haki zao (Uk 120). Lemi rafikiye Dick alichomwa na watu.
* Dick aliingizwa katika usafirishaji wa mihadarati akiwa na umri wa miaka kumi. Hakuweza kukataa kutoka na vitisho na mahitaji mengine aliyokuwa nayo.(uk121)
* Watoto wasichana wanashirikishwa katika upashaji tohara. (uk 143) Tuama alikuwa ameshiriki katika upashaji tohara na hali yake ilipokuwa mbaya alipelekwa hospitalini.
* Watoto wasichana wanaozwa kwa lazima na mapema. Ingawa baadhi ya wasichana huendelea na masomo baada ya kupashwa tohara, kunao ambao huozwa. (uk144) Pete aliozwa kwa mzee Fungo baada ya kupashwa tohara. Aliacha masomo yake.

( Hoja zozote -6)

6. a. Huku ukitoa hoja sita linganisha aina mbili kuu za fasihi. (alama6)

b. Jadili vipengele sita vya kuzingatia katika uchanganuzi wa hadithi. (alama6)

c. Jadili sifa mbili za vitanza ndimi kwa kurejelea sauti. (alama 2)

d.Tambua dhana zinazotokana na maelezo haya.

i. Msimulizi wa fasihi simulizi anaitwaje kwa jumla? (alama1)

ii. Shujaa katika mighani pia anaweza kuitwa nani? (alama 1)

iii. Sherehe za kitamaduni ambazo hufungwa na jamii katika kipindi fulani maalum huitwaje? (alama 1)

iv. Mavazi au vifaa vinavyotumiwa na wasanii kuakisi hali halisi ya mambo wakati wakuwasilisha fasihi huitwaje? (alama 1)

v. Mtambaji wa hadithi hutumia ujuzi gani anapoibadilisha hadithi yake moja kwa moja mbele ya hadhira bila kuathiri usimulizi wake? (alama 1)

vi. Wanaosimuliwa ili kuonyesha kazi ya fasihi simulizi hupewa jina hili. (alama 1)

**jibu**

**a. Linganisha fasihi andishi na simulizi. (hoja sita)**

i. Zote ni kioo cha jamii (huchotwa kutoka kwenye jamii, huonyesha yanayotendeka katika jamii/ maudhui na dhamira hufanana.

ii. Zote ni sanaa (Huwasilisha ujumbe kwa njia ya kipekee)

iii. Hutumia lugha kama kifaa muhimu zaidi.

iv. Majukumu hufanana kama vile kuelimisha na kuburudisha.

v. Hubuniwa. (Hazina ukweli mahsusi, ni tungo za kufikirika)

vi. Zote husimuliwa . Fasihi simulizi husimuliwa kwa mdomo na vilevile, tungo hizo za fasihi andishi huandikwa kwa mtindo wa kisimulizi.

vii. Kuna kipengele cha safari katika fasihi zote. Wahusika katika fasihi zote huwa na safari kwa njia moja au nyingine.

viii. Zote zinaweza kutendwa. Fanani wa fasihi simulizi hutenda jukwaani na vilevile tungo za fasihi andishi zinaweza kutendwa jukwaani kama vile tamthilia. (Zozote 6 ×1 = 6)

**b. Vipengele sita vya kuzingatia katika uchanganuzi wa hadithi.**

i. Dhamira - Lengo au nia kuu inayokusudiwa kuadilisha, kuonya, kuelimisha au kukashifu.

ii. Maudhui - Jumla ya mambo yanayoelezwa katika hadithi.

iii. Ploti - Mtiririko wa matukio katika hadithi.

iv. Mandhari - Haya ni mazingira ya wakati, hali, au kimaeneo ambayo yaweza kuwa ya kuogofya.

v. Wahusika - Ni viumbe wanaoshiriki katika hadithi ambao wanaweza kuwa binadamu, mtu, wanyama.

vi. Muundo - Hadithi huwa na muundo maalum wa ufunguzi , mwili na hitimisho.

vii. Lugha - Hadithi hutumia lugha ya moja kwa moja ingawa huweza kuwa na tamathali kama methali, tashbihi, jazanda nk.

Viii. Funzo - hadithi hutoa funzo Fulani la kimaadili kama wizi haufai au wajanja hatimaye huangamia. (Zozote 6 ×1 = 6)

**c. Sifa za vitanza ndimi.**

**i.** Hutamkwa kwa kasi

ii. Sauti hukaribiana kimatamshi.

iii. Kuna uradidi/ takriri ya maneno au sauti fulani.

(zozote -2)

**d.**

i. Fanani

ii. Jagina

iii. Miviga

iv. Maleba

v. Ufaraguzi

vi. Hadhira hai.

**SEHEMU YA E. USHAIRI**

**7. SHAIRI A**

MWANA

1. Kwani mamangu u ng’ombe, au u punda wa dobi?

Nakuuliza usambe, nayavunja madhehebi

Nalia chozi kikombe, uchungu wanisibabi

Hebu nambie

Kweli jaza ya kiumbe, ni madhila na mapigo?

MAMA

2. Nong’ona mwana nong’ona, sitafute angamiyo

Sinipe kuja sonona, kwa uchungu na kiliyo

Babayo mkali sana, kubwa pigo la babayo

Kwani kelele kunena, huyataki maishiyo?

Hilo nakwambia.

MWANA

3. Sitasakamwa kauli, nikaumiza umiyo

Nikabeba idhilali, nikautweza na moyo

Siuvuwati ukweli, hazidisha gugumiyo

Baba hafanyi halali, nawe hwachi vumiliyo

Hebu nambie

Kweli jaza ya kiumbe, ni madhila na mapigo?

Nambie ipi sababu, ya pweke kwenda kondeni

Nini yako matulubu, kulima hadi jioni?

Na jembe ukidhurubu, ukilitua guguni

Yu wapi wako muhibu, Baba kwani simuoni?

Hebu nambie

Kweli jaza ya kiumbe, ni madhila na mapigo?

Baba kwani simuoni, kuelekea shambani?

Kutwa akaa nyumbani, na gumzo mitaani

Hajali hakuthamini, wala haoni huzuni

Mwisho wa haya ni nini, ewe mama wa imani?

Hebu nambie

Kweli jaza ya kiumbe, ni madhila na mapigo?

Na kule kondeni kwako, ukate kuni kwa shoka

Ufunge mzigo wako, utosini kujitwika

Kwa haraka uje zako, chakula upate pika

Ukichelewa vituko, baba anakutandika

Hebu nambie

Kweli jaza ya kiumbe, ni madhila na mapigo?

Chakula kilicho ndani, ni jasho lako hakika

Kiishapo u mbioni, wapita kupokapoka

Urudi nje mekoni, uanze kushughulika

Ukikosa kisirani, moto nyumbani wawaka

Hebu nambie

Kweli jaza ya kiumbe, ni madhila na mapigo

MAMA

Wanitonesha kidonda, cha miaka na miaka

Usidhani nayapenda, madhila pia mashaka

Nakerwa na yake inda, na sasa nimeshachoka

Ninaanza kujipinda, kwa mapambano hakika

Hilo nakwambia

**MASWALI**

a) Mtunzi wa shairi hili alikuwa na dhamira gani katika kutunga shairi hili. (alama 2)

b) Shairi hili la aina gani. Toa ithibati. (alama 2)

c) Yataje mambo yoyote matano anayoyalalamikia mwana. (alama 5)

d) Eleza kanuni zilizotumika kusarifu ubeti wa tatu. (alama 5)

e) Andika ubeti wa saba kwa lugha tutumbi. (alama 4)

f) Eleza maana ya maneno haya yaliyotumika katika shairi hili.

(i) jaza (alama 1)

(ii) muhibu (alama 1)

**JIBU**

**USHAIRI A**

a) Kuonyesha madhila anayopitia mwanamke/mama mikononi mwa mwanamme.

**( 1 x 2 = alama 2)**

b) Ngonjera – ni mazungumzo kati ya Mama na Mwana.

**(aina 1, idhibati 1 jumla alama 2)**

c) i. Kufanywa kufua nguo

ii.Mama huenda shambani peke yake.

iii.Baba hubaki nyumbani tu na kupiga gumzo mitaani.

iv.Baba hamthamini mama.

v.Mama hukata kuni kondeni na kuzibeba kichwani.

vi.Mama akichelewa kufika nyumbani akitoka kondeni huadhibiwa.

vii.Mama ndiye hutafuta chakula

**(yoyote 5 x 1= alama 5)**

d) Ubeti una mishororo sita

· Mshororo umegawika katika vipande viwili isipokuwa mshororo wa tano ambao umegawika katika kipande kimoja.

· Kila mshororo una mizani kumi na sita isipokuwa mshororo wa sita ambao una mizani tano

· Kibwagizo kimefupishwa

· Mpangilio wa vina:

li ----------------yo

li ---------------yo

li----------------yo

li ---------------yo

e

mbe------------go

**( alama 1 kwa kila jibu sahihi, jumla alama 5)**

e) Umenifanya nihisi uchungu ambao nimekuwa nao kwa miaka mingi, usidhani kuwa nayapenda madhila na mashaka, nakerwa na hali yake ya kunidhibiti kufanya jambo na sasa nichoka, ninaanaza kwa hakika kujitayarisha kwa mapambano, hilo nakwambia.

**(alama -4)**

f) (i)Jaza – malipo kwa kutenda wema **(alama 1)**

(ii) muhibu – mpenzi **(alama 1)**

**AU**

**8. SHAIRI B**

Soma shairi hili kisha ujibu maswali

1. Punda kalibebe gari, gari limebeba punda

Mwalimu ana pakari, muashi vyuma adunda

Jaji gonga msumari, sonara osha vidonda.

Kinyume mbele

2. Saramala ahubiri, muhunzi tiba apenda

Mganga anaabiri, baharini anakwenda

Hata fundi wa magari, anatomea vibanda

Kinyume mbele

3. Wakili anahiyari, biashara kuitenda

Mtazame askari, akazakaza kitanda,

Mkulima mashuhuri, jembe limemshinda

Kinyume mbele

4. Apakasa daktari, ukili anaupinda

Saveya kawa jabari, mawe anafundafunda,

Hazini wa utajiri, mali yote aiponda,

Kinyume mbele

5. Msemi huwa hasemi, wa inda hafanyi inda

Fahali hawasimami, wanene waliishakonda

Walojitia utemi, maisha yamewavunda

Kinyume mbele

6. Kiwapi cha kukadiri, twavuna shinda kwa shinda

Tele haitakadari, huvia tulivyopanda

Mipango imehajiri, la kunyooka hupinda

Kinyume mbele

**MASWALI**

a) Mtunzi alikuwa na malengo gani alipotunga shairi hili? (alama 3)

b) Licha ya tarbia, eleza bahari nyingine zinazojitokeza katika shairi hili. (alama 4)

c) Eleza namna mtunzi alivyoutumia uhuru wake. (alama 5)

d) Ni mbinu gani inayotawala shairi hili? (alama 2)

e) Uandike ubeti wa nne katika lugha nathari. (alama 4)

f) Eleza toni ya shairi hili. (alama 2)

**SHAIRI B**

a) - Kuwahimiza watu washikilie taalamu zao walizofuzu

- Kukashifu/ kushutumu/kukejeli ukosefu wa mwelekeo katika jinsi mambo yanavyoendeshwa.

- Kukuza msamiati wa wasomaji wake kuhusu watu wa kazi hizo.

**(malengo yoyote matatu 1 x 3 = alama 3)**

b) (i) Msuko – kibwagizo kimefupishwa

(ii) Ukara – vina vya utao vinatiririka ilhali vya ukwapi vinabadilikabadilika kutoka ubeti mmoja hadi mwingine.

**(bahari na maelezo yake alama 2 x 2 = alama 4)**

**c) Inkisari**

· Walojitia – waliojitia

· Kiwapi – kiko wapi

· Kalibebe - akalibebe

· Gonga – agonga

· Osha - aosha

· Kawa – kawa

**Tabdila**

· Anahiyari - anahiari

· Yamewavunda – yamewavunja

**Kuboronga sarufi/ kufinyanga sarufi**

· Muashi vyuma adunda – mwashi adunda vyuma

· Muhunzi tiba apenda – muhunzi apenda tiba

· Baharini anakwenda – anakwenda baharini nk.

**Utohozi**

· Saveya - soroveya

**Lahaja**

· Yamewavunda

· Anafundafunda

**(kutaja na kutoa mfano 1, aina tano za uhuru 1 x 5 = alama 5)**

d) Kinaya – matendo ya wahusika ni kinyume na matarajio yetu ya kazi wanazofaa kuzifanya, kwa mfano, muashi agonga vyuma ilhali jaji anagonga misumari.

**( kutaja mbinu 1, maelezo 1 = alama 2**

e) Daktari anasuka/ anasokota kamba naye saveya amakuwa stadi wa kuvunjavunja mawe. Mtunzaji hazina au mali ya taje ndiye anayetumia vibaya, ni kinyume kimetiliwa mkazo.  **(alama 4)**

f) Masikitiko – anasikitika kuwa watu wanaopaswa kufanya mambo fulani hawafanyi wanavyostahili bali wanafanya kinyume na matarajio.

Hakiki jibu la mtahiniwa)**(kutaja 1, maelezo 1 = alama 2)**

mwisho